Ann Therese Lotherington

Ann Therese Lotherington (født 31. mars 1958 i Tønsberg) er en norsk kjønnsforsker og statsviter. Hun er ansatt som professor i kjønnsforskning ved Senter for kvinne- og kjønnsforskning (Kvinnforsk) ved UiT – Norges arktiske universitet, der hun tidligere var senterleder.

Lotherington har sin utdanning fra Universitetet i Oslo hvor hun tok fagene sosialantropologi, samfunnspolitikk (Høgskolen i Lillehammer) og hovedfag i statsvitenskap (1986). I sitt doktorgradsarbeid i statsvitenskap ved Universitetet i Tromsø analyserte hun kvinnerettet distriktspolitikk i Norge i perioden 1980–2000. Lotherington har tidligere blant annet vært forsker, seniorforsker og forskningssjef ved Norut Tromsø. Hun har også vært prosjektleder, visedekan og professor ved Nord universitet i Bodø. 

Hennes forskning spenner fra tematikker som kjønn, organisasjon, politisk endring, ekteskapsmigrasjon, teknologi, alder og endring i helse- og omsorgsfeltet til kunst og demens. Forskningen hennes retter seg mot å forstå endringer i helse- og omsorgsfaglig praksis, og betydningen dette har for organisasjoner, profesjoner og pasienter. I sin tidligere forskning har hun blant annet sett på konstruksjoner av likestilling og norskhet i russisk-norske familier. I 2009 gjorde Lotherington en analyse av opprettelsen av Likestillings- og diskrimineringsombudet (LDO) i antologien «Likestilte norskheter». I sine seneste arbeider har hun hatt særlig fokus på hvordan politiske ideer og visjoner omformes til tjenesteinnovasjoner gjennom praksis i nettverk bestående av mennesker, kunnskap og ting. Teoretisk anvender hun sosiologiske perspektiver som Science and Technology Studies (STS), feministisk teori og citizenship/medborgerskap. Hun har ledet en rekke større forskningsprosjekter finansiert av blant annet Telemedisinsk forskningsutvalg, Sosial- og helsedirektoratet og Norges forskningsråd.

Utvalgte publikasjoner 
 Ursin, G. and Lotherington, A.T. (in press). Citizenship as Distributed Achievements: Shaping New Conditions for an Everyday Life with Dementia. Scandinavian Journal of Disability Studies.
 Bartlett, R.L.; Gjernes, T.K.O.; Lotherington, A.T.; Obstfelder, A. (2016). Gender, citizenship and dementia care: a scoping review of studies to inform policy and future research. Health & Social Care in the Community. 
 Lotherington, A.T.; Obstfelder, A.; Halford, S. (2016). No place for old women: a critical inquiry into age in later working life. Ageing & Society, May 2016 s. 1-23
 Obstfelder, A.; Lotherington, A.T. (2015). Omsorgsteknologiens virkninger i omsorgsarbeidet. Omsorg: Nordisk tidsskrift for Palliativ Medisin, Vol. 32 (4): 17-20
 Lotherington, A.T. and Obstfelder, A. (2015). Digitalisering av arbeidsflyt på sykehus - konsekvenser for legers arbeid. Nordisk tidsskrift for helseforskning Volum 11.(1) s. 66-76
 Halford, S.; Kukarenko, N; Lotherington, A.T.; Obstfelder, A. (2015). Technical Change and the Un/Troubling of Gendered Aging in Healthcare Work. Gender, Work and Organization, Vol. 22 (5): 495-509
 Obstfelder, A. and Lotherington, A.T. (2014). Sykepleie og teknologi - en komplisert relasjon. Nordisk sygeplejeforskning. Volum 4.(4) s. 309-313
 Lotherington, A. T. (2010): «LDO er løsningen – hva er problemet? En analyse av opprettelsen av Likestillings- og diskrimineringsombudet», I Berg, A. J., Flemmen, A. B. og Gullikstad, B. (red.): Likestilte norskheter. Om kjønn og etnisitet. Trondheim: Tapir 
 Halford, S. and Lotherington, A. T., with Dyb, K. and Obstfelder, A. (2010): «Un/doing gender with ICT?». NORA – Nordic Journal of Feminist and Gender Research, Vol. 18, No. 1, 20–37
 Flemmen, A. B. and Lotherington, A. T. (Eds.) (2009): Transnational Marriage. Migration. Russian-Norwegian Encounters. Saarbrücken: VDM Verlag Dr. Müller 

Professorer ved Universitetet i Tromsø
Personer fra Tønsberg kommune